# Do As Infinity

### מתוך ויקיפדיה, האנציקלופדיה החופשית

יש לך הודעות חדשות (השווה לגרסה הקודמת).

### [עריכה] Do As Infinity

ארץ מוצא | יפן
ז'אנר | J-Pop/J-Rock
שנות פעילות | 29 בספטמבר 1999 - 29 בספטמבר 2005
חברת תקליטים | Avex Trax
חברי הלהקה | טומיקו ואן (מילים,שירה) ריו אווואטארי (מילים, גיטרה, ליווי שירה) דאי נאגאו (לחן, גיטרה)

ドゥ・アズ・インフィニティ) Do As Infinity) הייתה להקת ג'יי-פופ/רוק יפנית שהופיעה לראשונה ב-29 לספטמבר 1999 עם הסינגל הראשון שלה, "Tangerine Dream".

יום לאחר היציאה של אלבום האוסף האחרון שלהם "Do the A side" הלהקה התפרקה ב-29 לספטמבר 2005, לאחר קריירה מצליחה שנמשכה 6 שנים.

## [עריכה] חברי הלהקה

### [עריכה] טומיקו ואן

שם ביפנית: 伴 都美子
תאריך לידה: 9 ביוני 1979
מקום לידה: קומאמוטו, יפן
תפקיד: מילים,שירה

### [עריכה] ריו אוואטארי

שם ביפנית: 大渡 亮
תאריך לידה: 4 באפריל 1972
מקום לידה: קאנאגאווה, יפן
תפקיד: מילים, גיטרה, ליווי שירה

### [עריכה] דאי נאגאו

שם ביפנית: 長尾大
תאריך לידה: 28 במרץ 1971
מקום לידה: צ'יבה, יפן
תפקיד: לחן, גיטרה

## [עריכה] היסטוריה

דאי נאגאו התחיל כמלחין ללהקה חובבנית. אחרי שהלהקה התפרקה, נאגאסו המשיך להלחין שירים והוא שלח קלטות דמו ליותר מ-50 חברות הקלטה ביפן. בסופו של דבר, חברת התקליטים "Avex Trax" שכרה את נאגאו כמלחין. הוא קיבל מיד את המשימה להלחין שירים לאיומי האמאסאקי והיטומי.

בסופו של דבר, נאגאו ערך אודישנים ללהקה חדשה, אותה הוא רצה להקים וטומיקו ואן כזמרת הראשית וריו אווואטארי כגיטריסט נבחרו. ב-29 לספטמבר 1999, השלישיה הוציאה את הסינגל הראשון שלה- "Tangerine Dream" וערכה מסע הופעות בשיבויה טוקיו. הם הופיעו במספר רב של מוקומות, החל משיבויה לפוקואוקה וערים אחרות.

את שאר שנת 1999 העבירה הלהקה בהופעות רחוב ובהופעות קטנות בחנויות תקליטים בכל רחבי המדינה. הם גם השתתפו באירועים כלל ארציים וביניהם פסטיבל בעיר הולדתה של טומיקו, קומאמוטו. שרשרת הופעות הרחוב האגדית שלהם הסתיימה בהופעה האלף, בקונצרט חינמי למעריצים שלהם שנערך בשיבויה.

Do As Infinity שיחררו את הסינגל השני שלהם, " Heart", ב-8 בצדמבר של אותה שנה והלהקה המשיכה להופיע בתוכניות רדיו ובאירועים קטנים. את סיומה של אותה שנה העבירה Do As Infinity בקונצרט לספירה לאחור לשנת 2000 במועדון "ולפארה".

הסינגל השלישי של הלהקה,"Oasis", יצא ב-26 ליוני 2000. זהו היה השיר הראשון של Do As Infinity שעבר את המקום ה-30 במצעד של אוריקון והשיר נבחר לשיר פרסומת של קו מוצרי טיפוח יפני. Do As Infinity עשו לאט את דרכם לאור הזרקורים.

הסינגל "Yesterday & Today", יצא ב-23 לפברואר ונבחר לשיר הנושא של סדרת הדרמה הפופולרית "ניסנן נו קוי". השיר בי-סייד מתוך הסינגל, "Raven", נבחר לשיר הסיום לסרט האימה "יוזומאקי" מה שנתן ללהקה חשיפה נוספת. הסינגל "Yesterday & Today" היה הסינגל המצליח ביותר של הלהקה והוא הגיע למקום ה-10 במצעדים של אוריקון.

המאמצים של הלהקה השתלמו. "Break of Dawn" האלבום הראשון של הלהקה, שיצא רק חודש אחרי הסינגל "Yesterday & Today", הגיע כבר ביציאתו למקום 3 במצעדים של אוריקון. הלהקה המשיכה לעשות הופעות ציבוריות והופעות ברחבי יפן. ב-2 באוגוסט של אותה שנה, הסינגל החמישי של הלהקה "rumble fish", שוחרר. הסינגל שימש כשיר הנושא של הסרט המצליח "קאמן גאקורן". בסוף נובמבר של אותה שנה, הלהקה שיחררה את הסינגל ".We are", שיר בנושא חג המולד, לכבוד סיומה של אותה שנה. הלהקה סיימה את השנה עם עוד ספירה לאחור, שוב, במועדון "ולפארה".

שנת 2001 הייתה שנה עמוסה מאוד לDo As Infinity. עם אלבום אחד ושישה סינגלים, השלישיה הייתה כבר ותיקה בתעשיה, אבל הם עדיין לא הופיעו בטלויזיה הארצית. דבר זה השתנה עם היציאה של הסינגל ה-7 של הלהקה, "Desire". השיר הופיע בתוכנית הפופולרית "Music Station" והשיר והלהקה זכו לחשיפה ארצית. ההופעה בטלויזיה הרחיבה אפילו יותר את בסיס המעריצים של הלהקה, מה שעזר לסינגל הבא שלהם "New World" להגיע למקום ה-1 במצעדים של אוריקון, כבר בהופעתו הראשונה.

בחודש שלאחר מכן הלהקה הוציאה את ה-DVD הראשון שלה, שכלל קליפי וידאו לתשעה מהלהיטים של הלהקה. הDVD נקרא בפשטות, "9". הסינגל ה-8 של הלהקה, "טוקו מאדה" (הרחק מכאן), שוחרר ב-25 לאפריל וכחודש אחריו שוחרר הסינגל "Week!" בסוף מאי. ב-27 ביוני יצא הסינגל "פוקאי מורי" (יער עמוק), שנבחר לשיר הסיום השני של סדרת האנימה- אינויאשה. שארית השנה שימשה להכנות למסע הופעות נוסף של הלהקה שיתחיל בנובמבר, מעט אחרי היציאה של הסינגל ה-11"בוקנשה טאצ'י" (הרפתקאות) והאלבום השלישי, "Deep Forest", שהגיע למקום ה-1 במצעדים של אוריקון.

שנת 2002 התחילה עם הופעה של טומיקו באלבום צדקה של Avex וביציאה של הסינגל ה-12 של הלהקה, "הי נו אטארו סאקאמיצ'י" (גבעה שטופת שמש) חודש לאחר מכן. לאחר היציאה של אלבום האוסף הראשון שלהם, "Do The Best", הלהקה טיילה לטאיוואן והונג קונג באפריל לקמפיין מיוחד. הלהקה צברה פופולרית גדולה גם מחוץ ליפן ומשכה כ-500 מעריצים להופעה שלה בחנות המוזיקה המפורסמת HMV בהונג קונג.

הלהקה הייתה מועמדת ל"דיסק הזהב" ביפן לאלבום הפופ & רוק של השנה וניצחה. הם שיחררו את הסינגל ה-13 שלהם ביולי, דאבל איי סייד, "Under the sun/under the moon" ובאוגוסט, יצאו למופע הופעות נוסף ביפן.

הסינגל הבא של Do As Infinity, "שינג'יטסו נו אוטה" (שיר אמיתי), שוחרר ב-30 לאוקטובר ושימש כשיר הסיום ה-5 של סדרת האנימה המצליחה אינויאשה. למרות ההצלחה שלהם, Do As Infinity רצו להראות למעריצים שלהם שהם לא שכחו אותם. הם פירסמו באתר שלהם בקשה למעריצים, לשלוח סיפורים קצרים, להשתמש בהוצאות הקודמות של הלהקה כמקורות השראה ולשבץ את המילה "שינג'יטסו" (אמת) איפשהו בסיפור. הסיפורים הקצרים הללו, תחת הכותרת "Your Truth", פורסמו כספר. בסוף אותה שנה, Do As Infinity יצאו לסיבוב הופעות נוסף ופירסמו את האלבום הרביעי שלהם, "True Song".

Do As Infinity פתחו את שנת 2003 עם היציאה של הסינגל ה-15 של הלהקה, "מהו נו קוטובה ~Would You Marry Me?~ " (מילת הקסם ~Would You Marry Me?~). השיר הפך לאחד מהשירים הפופולרים ביותר בחתונות ביפן. הסינגל הבא של הלהקה "הונג'יטסו ווה סייטן נארי" (היום עומד להיות יום טוב) זכה גם הוא לפופולריות גדולה. "הייראגי" (צינית-(סוג של צמח)), סינגל הבא של הלהקה, יצא בתחילת נובמבר ושבועיים אחריו, יצא האלבום ה-5 של הלהקה, "Gates of Heaven". הלהקה לקחה הפסקה קצרה והופיעה בניו יורק ובדאלאס במהלך קיץ 2004 וכמו כן הם הופיעה בקוריאה בזמן "שבועה הידידות של קוריאה & יפן".

בתחילת שנת 2005 הלהקה הוציאה את האלבום האחרון שלה, "Need Your Love" ויצאה למסע הופעות נוסף. ב27 ליולי Do As Infinity שיחררו את הסינגל האחרון שלהם, "TAO". הסינגל שימש כשיר הנושא של משחק הRPG המצליח, "Tales of Legendia". ב-14 לספטמבר 2005 Do As Infinity הודיעו שהלהקה תתפרק ב-29 לספטמבר, בדיוק 6 שנים מהיום שהסינגל הראשון שלה, "Tangerine Dream" שוחרר. ההופעה האחרונה שלהם הייתה ב"ניפון בודוקאן" ב25 לנובמבר.

מאז פירוק הלהקה, טומיקו ואן, הזמרת הראשית, יצאה בקריירת סולו. היא הוציאה את הסינגל הראשון שלה, "FAREWELL", ב29 למרץ 2006. ריו אוווטארי, הגיטריסט, הצטרף ללהקה חדשה "Missile Innovation" שהוציאו את הסינגל הראשון שלהם "אודורו יו Honey" ב-1 בפברואר 2006. ריו עבד גם עם מוזיקאים כמו איומי האמאסאקי, אוטסוקה איי ו-AAA. דאי נאגאו עובד תחת חברת התקליטים "True Song Music" ומלחין שירים למוזיקאים רבים.

## [עריכה] דיסקוגרפיה

### [עריכה] סינגלים

"Tangerine Dream" - ספטמבר 29, 1999

"Heart" - דצמבר 8, 1999

"Oasis" - יוני 26, 2000

"Yesterday & Today" - פבואר 23, 2000

"rumble fish" - אוגוסט 2, 2000

"We are." - נובמבר 29, 2000

"Desire" - יוני 24, 2001

"טוקו מאדה (הרחק מכאן)" - אפריל 25, 2001

"Week!" - מאי 30, 2001

"פוקאי מורי (יער עמוק)" - יוני 27, 2001

"בוקנשה טאצ'י (הרפתקאות)" - ספטנבר 5, 2001

"הי נו אטארו סאקאמיצ'י (גבעה שטופת שמש)" - פבואר 27, 2002

"under the sun/under the moon" - יולי 31, 2002

"שינג'יטסו נו אוטה (שיר אמיתי)" - אוקטובר 30, 2002

"מהו נו קוטובה (מילת הקסם) ~Would you marry me?" - יוני 11, 2003

"הונג'יטסו ווה סייטן נארי (היום עומד להיות יום טוב)" - ספטמבר 25, 2003

"הייראגי [צינית-(סוג של צמח)]" - נובמבר 6, 2003

"ראקואן (גן עדן)" - דצמבר 15, 2004

"For the Future" - יוני 19, 2005

"TAO" - יולי 27, 2005

### [עריכה] אלבומים

"Break of Dawn" - מרץ 23, 2000

"New World" - פבואר 21, 2001

"Deep Forest" - ספטמבר 19, 2001

"True Song" - אוקטובר 30, 2002

"Gates of Heaven" - נובמבר 27, 2003

"Need Your Love" - פבואר 16, 2005

### [עריכה] אלבומי אוסף

"Do The Best" - מרץ 20, 2002

"Do The Best + DVD" - מרץ 31, 2004

"Do The B-side" - אוגוסט 23, 2004

"Do the A side" - ספטמבר 28, 2005

"Do The A-side + DVD" - ספטמבר 28, 2005

""Do As Infinity Do The Best "Great Supporters Selection" - מרץ 15, 2006

"(MINUS V (instrumental collection" - מרץ 15, 2006

### [עריכה] אלבומי לייב

"Do the Live" - מרץ 12, 2003

"LIVE IN JAPAN" - מרץ 31, 2004

"-Do As Infinity -Final-" מרץ 15, 2006

"-Do As Infinity -premier" - ספטמבר 20, 2006

"Do As Infinity 3rd Anniversary" - ספטמבר 20, 2006

### [עריכה] מארז תקליטורים

"Do the Box" - מרץ 15, 2006

### [עריכה] וידאו קליפים

"9" - מרץ 7, 2001

"5" - ספטמבר 27, 2001

"THE CLIP SELECTION" - דצמבר 11, 2002

"8" - יוני 7, 2004

### [עריכה] DVD לייב

"~Do As Infinity LIVE TOUR 2001 ~DEEP FOREST" - מרץ 20, 2002

"Do As Infinity LIVE IN JAPAN" - מרץ 31, 2004

"Do As Infinity LIVE YEAR 2004" - מרץ 3, 2005

"Do As Infinity LIVE IN JAPAN II" - ספטמבר 28, 2005

"~Do As Infinity ~Final" - מרץ 15, 2006

"Do As Infinity 3rd ANNIVERSARY SPECIAL LIVE" - ספטמבר 20, 2006

"-Do As Infinity -Premier" - ספטמבר 20, 2006

## [עריכה] קישורים חיצוניים

- D.A.I האתר הרשמי (יפנית)
- Do The Web אתר מעריצים
- We are For the Future אתר מעריצים

מקור: http://he.wikipedia.org../../../d/o/_/Do_As_Infinity_68ba.html

קטגוריה: להקות יפניות

##### Views

- ערך
- שיחה
- גרסה נוכחית

##### קהילה

- שער הקהילה
- עזרה
- דלפק ייעוץ
- מזנון
- יצירת קשר
- ספר אורחים

##### חיפוש

##### שפות אחרות

- English
- Deutsch
- Español
- Français
- 日本語
- Português
- 中文